《奉和新卜城南郊居得与卫右丞邻舍，因赋诗寄赠》
唐代·权德舆

上宰坐论道，郊居仍里仁。六符既昭晰，万象随陶钧。

旭旦下玉既，鸣驺拂车茵。轩窗退残暑，风物迎萧辰。

山泽蜃雨出，林塘鱼鸟驯。岂同求羊径，共是羲皇人。

石君五曹重，左户三壤均。居止烟火接，逢迎鸡黍频。

大方本无隅，盛德必有邻。千年郢曲后，复此闻阳春。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。